Кузебай Герд

Кузебай Герд (удм. Кузебай Герд, мӧд гусянимъяс К. Андан, Адями, Эмезь, Ида Сюмори, ) (1898–1937) – нималана удмурт гижысь, поэт, вуджӧдчысь, велӧдысь, фольклор да кыв туялысь.

 Олан туй 

 1898, тӧвшӧр тӧлысь 14-ӧд лун – чужӧма Вятка губернияысь Малмыж уездса Покчивуко (рочӧн Большая Докья) сиктын (ӧні – Удмуртия республикаысь Вавож район).
 Велӧдчис медводз земскӧй подув школаын, сэсся Вавож сиктса школаын. 
 1912–1916 – велӧдчис Кукаркаса велӧдысь семинарияын.
 1916 восянь – Баддзым Учаса школаын заведуйтысь. 
 1918 восянь – уездса велӧдысь союзлӧн правление пырысь да УОНО Вотскӧй юкӧнлӧн заведуйтысь. Уджаліс Малмыжын, гижис ворсанторъяс да вуджӧдіс ворсанторъяс роч кыв вылысь удмурт кыв вылӧ. Вӧлі «Гудыри» («Гым») большевистскӧй газетса корреспондентӧн.
 1922 восянь – велӧдчис В. Я. Брюсов нима литература-серпасалун институтын, помалӧм бӧрын уджаліс Ижкарса Шӧр музейын.
 1922 – пансис удмурт йӧзкостса «Бӧляк» котыр. 
 1925, ӧшым тӧлысь 19-ӧд лун – босьтіс «этнология» специальносьт да лоис аспирантӧн. 1926 вося гожӧмын бергӧдчис Мӧскуаӧ да лоис аспирантӧн Асыввыв ССРС войтыръяслӧн этническӧй да национальнӧй культураяслӧн институтын.
 1932, ода-кора тӧлысь 13-ӧд лун – арестуйтісны кыдзи «контрреволюционнӧй сепаратист» да «национал-шовинист» Д. А. Батиев, В. И. Лыткин, В. П. Налимов, С. А. Попов да А. А. Чеусовкӧд тшӧтш («СОФИН – Фин войтыръяс мездысьӧм союзлӧн» делӧ).
 1933 восянь – пукаліс Кемьса лагерын (Карелия).
 1937, вӧльгым тӧлысь 1-ӧд лун – лыйлісны Сандармох вадорса видзын.
 1958, 1961 – реабилитируйтӧма.
 2000 – Удмуртия республикаса национальнӧй музей Кузебай Герд кузя нимтісны. 
 2005 – музей бердын поэтлы паметник сувтӧдісны.

 Медшӧр гижӧдъяс 

 «Война», поэма (1916);
 «Югыт сюрес вылэ», «Адзисьёс», ворсанторъяс (1919); 
 «Крезьчи», кывбур ӧктӧд (1922);
 «Гондыръёс», челядь поэма;
 «Шуныт зор», «Выль сюрес» челядьлы вылӧ лыддьысян небӧгъяс;
 «Завод», поэма;
 «Сяськаяськись музъем», кывбур ӧктӧд;
 «Лёгетъёс» кывбур ӧктӧд;
 «Малмыж удмуртъёслэн кызанъёссы», «Удмурт кызанъёс» сьыланкыв ӧктӧдъяс;

 Ӧшмӧсъяс 
 Биография
 Кузебай Герд: «Один из многих»
 Биография Кузебая Герда
 Дом-музей Кузебая Герда — филиал Вавожского районного краеведческого музея
 Евгений Шумилов о Кузебае Герде
 Статьи Кузебая Герда
 Италмас — культура, обычаи и традиции удмуртского народа
 В Удмуртии установлен памятник репрессированному писателю
 Национальная гимназия имени Кузебая Герда

Категория:Удмуртия
Категория:Удмурт гижысьяс